Document ID: /fineweb-2-swissfilter-quality_10-filterrobots/filtered/02038.jsonl.gz/5511

Beeli vesa pia stedi las duas varts sin il territori da Sagogn; da stad e d’enviern. Il territori tranter il Plaun (1560 m s.m.) ed il Vorab Pign ( 2897 m s.m.) è numnadamain en proprietad da la vischnanca burgaisa da Sagogn. Là sa chatta l’alp Son Martin ch’è uschia ina part dals runals e da las pistas dal territori da skis.
Abunaments da skis pli favuraivels e tschains
Ils da Sagogn profiteschan però er da las pendicularas. Per l’ina dals turists e per l’autra dad abunaments da skis pli favuraivels. Plinavant ston las pendicularas pajar tschains a la vischnanca.
Mo 100 meters dasper l’alp è il mument in plazzal da lavur, il runal da la Siala vegn remplazzà. Quai fetschia canera, na disturbia però betg grond il manaschi da l’alp di Gion Beeli. Els hajan dentant stuì metter dapli saivs per che las vatgas na giajan betg sin ils plazzals.